Ehdotus neuvoston päätös Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välisen vakautus- ja assosiaatiosopimuksen muuttamista koskevan pöytäkirjan tekemisestä tariffikiintiön vahvistamiseksi entisestä Jugoslavian tasavallasta Makedoniasta peräisin olevien sokerin ja sokerialan tuotteiden tuonnille yhteisöön /* KOM/2005/0383 lopull. - ACC 2005/0163 */





[pic] | EUROOPAN YHTEISÖJEN KOMISSIO | Bryssel 23.08.2005 KOM(2005) 383 lopullinen 2005/0163 (ACC) Ehdotus NEUVOSTON PÄÄTÖS Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välisen vakautus- ja assosiaatiosopimuksen muuttamista koskevan pöytäkirjan tekemisestä tariffikiintiön vahvistamiseksi entisestä Jugoslavian tasavallasta Makedoniasta peräisin olevien sokerin ja sokerialan tuotteiden tuonnille yhteisöön (KOMISSION ESITTÄMÄ) PERUSTELUT Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian vakautus- ja assosiaatiosopimus, jäljempänä 'VAS', allekirjoitettiin Luxemburgissa 9 päivänä huhtikuuta 2001 ja se tuli voimaan 1 päivänä huhtikuuta 2004. Neuvosto valtuutti 28 päivänä helmikuuta 2005 komission käynnistämään neuvottelut entisen Jugoslavian tasavallan Makedonian kanssa maasta peräisin olevan sokerin VAS-sopimuksen mukaista yhteisöön tuontia koskevan etuusjärjestelmän muuttamiseksi, jotta nykyinen rajoittamattomien määrien tullivapaa tuonti korvattaisiin vuotuisella tullivapaalla tariffikiintiöllä. Neuvottelut on saatettu onnistuneesti päätökseen, ja neuvoston olisi hyväksyttävä VAS-sopimukseen tehtävät asiaankuuluvat muutokset, jotka sisältyvät sopimusta muuttavaan pöytäkirjaan. Sen vuoksi komissio antaa neuvostolle ehdotuksen pöytäkirjan tekemiseksi. 2005/0163 (ACC) Ehdotus NEUVOSTON PÄÄTÖS Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välisen vakautus- ja assosiaatiosopimuksen muuttamista koskevan pöytäkirjan tekemisestä tariffikiintiön vahvistamiseksi entisestä Jugoslavian tasavallasta Makedoniasta peräisin olevien sokerin ja sokerialan tuotteiden tuonnille yhteisöön EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa, ottaa huomioon komission ehdotuksen, sekä katsoo seuraavaa: (1) Neuvosto valtuutti 28 päivänä helmikuuta 2005 komission käynnistämään neuvottelut entisen Jugoslavian tasavallan Makedonian kanssa entisestä Jugoslavian tasavallasta Makedoniasta peräisin olevan sokerin Euroopan yhteisöjen ja niiden jäsenvaltioiden sekä asianomaisen valtion välisen vakautus- ja assosiaatiosopimuksen[1] (jäljempänä ’VAS’) mukaisesti tapahtuvaa tuontia koskevan etuusjärjestelmän muuttamiseksi. (2) Neuvottelut on saatettu onnistuneesti päätökseen, ja Euroopan yhteisön olisi hyväksyttävä VAS-sopimusta muuttava pöytäkirja. (3) Komission olisi hyväksyttävä tämän pöytäkirjan soveltamisen edellyttämät toimenpiteet noudattaen samaa menettelyä, joka on säädetty sokerialan yhteisestä markkinajärjestelystä 19 päivänä kesäkuuta 2001 annetun neuvoston asetuksen (EY) N:o 1260/2001[2] soveltamiseksi, ON PÄÄTTÄNYT SEURAAVAA: 1 artikla 1. Tällä päätöksellä hyväksytään Euroopan yhteisön puolesta Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välisen vakautus- ja assosiaatiosopimuksen muuttamista koskeva pöytäkirja (jäljempänä ’pöytäkirja’) tariffikiintiön vahvistamiseksi entisestä Jugoslavian tasavallasta Makedoniasta peräisin olevan sokerin ja sokerialan tuotteiden tuonnille yhteisöön 2. Sopimuksen teksti on tämän päätöksen liitteenä. 2 artikla Neuvoston puheenjohtaja valtuutetaan nimeämään henkilö, jolla on valtuudet allekirjoittaa pöytäkirja yhteisöä sitovasti. 3 artikla 3 artikla Komissio vahvistaa pöytäkirjan soveltamista koskevat yksityiskohtaiset säännöt tämän päätöksen 4 artiklassa säädetyn menettelyn mukaisesti. 4 artikla 1. Komissiota avustaa neuvoston asetuksen (EY) N:o 1260/2001 42 artiklalla perustettu sokerin hallintokomitea. 2. Tähän artiklaan viitattaessa sovelletaan päätöksen (EY) N:o 1999/468 4 ja 7 artiklaa. 3. Päätöksen (EY) N:o 1999/468 4 artiklan 3 kohdassa säädetyksi määräajaksi vahvistetaan yksi kuukausi. Tehty Brysselissä Neuvoston puolesta Puheenjohtaja PÖYTÄKIRJA Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välisen vakautus- ja assosiaatiosopimuksen muuttamisesta tariffikiintiön vahvistamiseksi entisestä Jugoslavian tasavallasta Makedoniasta peräisin olevien sokerin ja sokerialan tuotteiden tuonnille yhteisöön EUROOPAN YHTEISÖ, jäljempänä ’yhteisö’, sekä ENTINEN JUGOSLAVIAN TASAVALTA MAKEDONIA, katsovat seuraavaa: (1) Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian vakautus- ja assosiaatiosopimus, jäljempänä 'VAS', allekirjoitettiin Luxemburgissa 9 päivänä huhtikuuta 2001 ja se tuli voimaan 1 päivänä huhtikuuta 2004. (2) On käyty neuvotteluja VAS-sopimuksen etuusjärjestelmän muuttamiseksi entisestä Jugoslavian tasavallasta Makedoniasta peräisin olevien sokerin ja sokerialan tuotteiden yhteisöön tuonnin osalta. (3) Asiaankuuluvat VAS-sopimukseen tehtävät muutokset olisi hyväksyttävä. OVAT SOPINEET SEURAAVAA: 1 artikla Muutetaan VAS-sopimus seuraavasti: (1) Muutetaan 27 artikla seuraavasti: (a) Korvataan 1 kohdan ensimmäinen alakohta seuraavasti: ”Yhteisö poistaa tuontitullit ja vaikutuksiltaan vastaavat maksut, joita sovelletaan entisestä Jugoslavian tasavallasta Makedoniasta peräisin oleviin maataloustuotteisiin, lukuun ottamatta yhdistetyn nimikkeistön nimikkeisiin 0102, 0201, 0202, 1701, 1702 ja 2204 kuuluvia tuotteita.” (b) Lisätään 2 kohtaan alakohta seuraavasti: ”Yhteisö soveltaa tullittomuutta yhteisöön suuntautuvaan tuontiin entisestä Jugoslavian tasavallasta Makedoniasta peräisin olevien yhdistetyn nimikkeistön nimikkeisiin 1701 ja 1702 kuuluvien tuotteiden osalta 7 000 tonnin (nettopaino) vuotuisen tariffikiintiön rajoissa.” (2) Poistetaan pöytäkirjan nro 3 liitteen I taulukossa olevat viittaukset yhdistetyn nimikkeistön nimikkeeseen 1702 kuuluviin tuotteisiin. 2 artikla Tämä pöytäkirja on erottamaton osa VAS-sopimusta. 3 artikla Tämä pöytäkirja tulee voimaan sen allekirjoittamista seuraavan kuukauden ensimmäisenä päivänä. 4 artikla Tämä pöytäkirja laaditaan kahtena kappaleena sopimuspuolten kaikilla virallisilla kielillä, ja jokainen teksti on yhtä todistusvoimainen. Tehty Brysselissä Euroopan yhteisön puolesta Entisen Jugoslavian tasavallan Makedonian puolesta [1] EUVL L 84, 20.3.2004, s. 1. [2] EYVL L 178, 30.6.2001, s. 1. Asetus sellaisena kuin se on viimeksi muutettuna asetuksella (EY) N:o 39/2004 (EUVL L 6, 10.1.2004, s. 16).